Perm-krai - Wikipedia
Die ligging van Perm-krai in Rusland.
Stigting 1 Desember 2005
Leier Wiktor Basargin
Totaal 2 635 276
Oppervlakte 160 600 km2
Perm-krai (Russies: Пе́рмский край, Permski krai) is ’n deelgebied van Rusland wat op 1 Desember 2005 tot stand gekom het ná die samesmelting van Perm-oblast en die outonome okroeg Komi-Permjak. Dit lê in die Wolga- Federale Distrik en die hoofstad is Perm.
Komi-Permjak het sy outonome status en eie begroting behou tydens die oorgangstydperk van 2006 tot 2008. Die oorgangsfase is deels ingestel omdat Komi-Permjak baie afhanklik was van federale subsidies en ’n skielike beëindiging daarvan sou sy ekonomie kwaai geskaad het.
Perm-krai is in die ooste van die Oos-Europese Vlakte en aan die westerse hange van die Oeralgebergte geleë. Altesaam 99,8% van sy grense lê in Europa en net 0,2% in Asië.
Daar is meer as 29 000 riviere in Perm-krai. Hulle behoort tot die stroomgebied van die Kama-rivier, die grootste tak van die Wolga-rivier, en het ’n totale lengte van meer as 90 000 kilometer.
Hierdie artikel is merendeels vertaal vanaf die Engelse Wikipedia-artikel en:Perm Krai
Ontsluit van "https://af.wikipedia.org/w/index.php?title=Perm-krai&oldid=1646186"
Die bladsy is laas op 11 Februarie 2018 om 10:41 bygewerk.